Eilif Platou

Eilif Oscar Stoud Platou (født 18. mars 1886 i Kristiania, død 26. august 1954) var en norsk kjemiker og fekter.Platou, Eilif i Hvem er Hvem, 1930.

Etter examen artium i 1904 og eksamen fra Kristiania tekniske skole i 1907 tok han en doktorgrad i kjemi ved Det tekniske universitetet i Karlsruhe i 1910. Så fulgte to år ved Kjemisk institutt som amanuensis før han i 1912 ble tilsatt ved Norsk Hydro. I 1925 var han ingeniør i Frankrike. Fra 1928 var han førsteinspektør ved Statens Ildsfarlighetsinspektorat (eller bare Sprengstoffinspeksjonen)Assistent hos ildfarlighetsinspektøren i Aftenposten den 3. november 1927. og endelig i 1947 kunne han titulere seg sprengstoffinspektør, altså med det øverste nasjonale sprengstoffansvar. Han overtok efter Theodor Tharaldsen (1880–1950).Den nye sprengstoffinspektør tiltrer i dag i Aftenposten den 1. februar 1947. Stillingen ble etter Platous død i 1954 overtatt av Finn Moy.

Han var sekretær i Norsk Kjemisk Selskap 1922–1929 og mottaker av Pasteurlegatets stipend. Utover dette var han tolk i fransk (autorisert i 1935) og fra 1927 sekretær i Norges Fekteforbund.Dødsfall i Aftenposten den 26. august  1954.50 år i Aftenposten den 18. mars 1936.

 Familie 
Han var sønn av  Oscar Ludvig Stoud Platou (1845–1929) og Emma Collett (1850–1934) som var dattera til amtmann og statsråd Johan Christian Collett. Faren var jusprofessor og av Platou. Storeroren Harald Platou (1877–1946) var også fekter og jurist. Eilif var gift med Johanna Butenschøn (1897–1924). Deres sønn Christian Butenschøn Stoud Platou (1924–2011) ble høyesterettsadvokat. Eilif giftet seg igjen i 1928 med Lilly Lemkuhl (1890), datter av arbeidsminister Kristofer Lehmkuhl. En av sønnene, Jan Stoud Platou (1929–2014) ble kjemiker i USA.Jan Stoud Platou, nekrolog i The Times Record, 24. juli 2014.

 Referanser 

Kategori:Norske fektere
Kategori:Norske kjemikere
Kategori:Vitenskapelig ansatte ved Universitetet i Oslo
Kategori:Personer fra Oslo